Univerzitet u Varšavi

[mini|[Univerzitetska biblioteka u Varšavi]]
mini|Astronomski opservatorij Univerzitetu u Varšavi
**Univerzitet u Varšavi** (; ) je javni, istraživački univerzitet u Varšavi u Poljskoj.

## Historija 
Univerzitet u Varšavi najveći je univerzitet u Poljskoj. Zapošljava preko 6.000 radnika, uključujući preko 3800 akademskih pedagoga. Pruža diplomske kurseve za 45.000 studenata (uz više od 9.200 kandidata za postdiplomske i doktorske studije). Univerzitet nudi oko 37 različitih područja studija, 18 fakulteta i preko 100 specijalizacija iz oblasti humanističkih, tehničkih i prirodnih nauka.

Osnovan je kao Kraljevski univerzitet 19. novembra 1816. godine, kada su podjele Poljske odvojile Varšavu od najstarijeg i najuticajnijeg Jagelonskog univerziteta u Krakovu. Aleksandar I, car Rusije, dao je dozvolu za osnivanje pet fakulteta – pravnih i političkih nauka, medicine, filozofije, teologije i humanističkih nauka. Univerzitet se brzo širio, ali je zatvoren tokom Novembarskog ustanka 1830. Ponovo je otvoren 1857. godine kao Varšavska medicinska akademija sa samo medicinskim i farmaceutskim fakultetima. Svi kampusi na poljskom jeziku zatvoreni su 1869. godine nakon neuspjelog Januarskog ustanka, ali je univerzitet uspio obučiti 3.000 studenata, od kojih su mnogi bili važan dio poljske inteligencije. Univerzitet je vaskrsnuo tokom Prvog svjetskog rata, a broj studenata dostigao je 4.500 1918. godine. Do ranih 1930-ih postao je najveća visokoškolska ustanova u zemlji. Nakon Drugog svjetskog rata i razaranja Varšave, univerzitet je uspješno ponovo otvoren 1945.

Danas se Varšavski univerzitet sastoji od 126 zgrada i obrazovnih kompleksa sa preko 18 fakulteta: biologije, hemije, novinarstva i političkih nauka, filozofije i sociologije, fizike, geografije i regionalnih studija, geologije, historije, primijenjene lingvistike i filologije (uključujući hrvatski i srpski jezik), poljski jezik, pedagogija, ekonomija, pravo i javna uprava, psihologija, primijenjene društvene nauke, menadžment i matematika, računarstvo i mehanika. Na listi 100 najboljih evropskih univerziteta sastavljenoj od strane University Web Ranking, Univerzitet u Varšavi stavljen je na 61. mjesto. QS World University Rankings prethodno je Univerzitet u Varšavi pozicionirao kao najbolju instituciju višeg nivoa među 400 najboljih na svijetu.

## Poznati diplomanti 
* Menahem Begin – premijer Izraela, dobitnik Nobelove nagrade za mir 1978.
* Leonid Hurwicz – dobitnik Nobelove nagrade za ekonomiju 2007.
* Bronisław Komorowski – predsjednik Poljske (2010–2015)
* Lech Kaczyński – predsjednik Poljske (2005–2010)
* Jarosław Lindenberg – diplomat, ambasador Poljske u Bosni i Hercegovini, Crnoj Gori, Bugarskoj, Latviji i Estoniji
* Tadeusz Mazowiecki – premijer Poljske, specijalni izaslanik UN-a u BiH
* Czesław Miłosz – dobitnik Nobelove nagrade za književnost 1980.
* Joseph Rotblat – dobitnik Nobelove nagrade za mir 1995.
* Henryk Sienkiewicz – dobitnik Nobelove nagrade za književnost 1905.
* Olga Tokarczuk – dobitnica Nobelove nagrade za književnost 2018.

## Također pogledajte 
* Univerzitetska biblioteka u Varšavi

## Reference 
## Vanjski linkovi 
* 

__NOTOC__

Kategorija:Varšava
Kategorija:Nauka i tehnologija u Poljskoj
Kategorija:Univerziteti u Poljskoj